als_Latn dik_Latn sag_Latn
SHPËRNDARJE
Ndonëse krijimi i Gjykatës Speciale konsiderohet si një çështje urgjente me të cilën duhet të merren institucionet e Kosovës, një çështje e tillë nuk dihet se kur do të jetë temë e diskutimit në Kuvendin e Kosovës. Derisa ishte paralajmëruar se për shkak të presioneve ndërkombëtare Ligji për Gjykatën Speciale do të kalojë në Kuvend gjatë muajit shkurt, një gjë e tillë nuk ka ngjarë e madje ligjvënësit nuk kanë ide nëse mund të kalojë edhe në mars. Ajo që dihet, është fakti se ky ligj duhet të kalojë nëpërmjet Komisionit për Legjislacion, ndërsa deri më tani ky ligj nuk ka arritur në Kuvend.
Armend Zemaj, deputet nga radhët e Lidhjes Demokratike të Kosovës, i cili njëherazi është anëtar i këtij Komisioni, ka thënë për “Zërin” se një ligj i tillë nuk dihet se në cilën fazë është, porse në Komision i njëjti nuk ka arritur.
Përveç që nuk ka arritur në Komision, nuk dihet nëse Kryesia e Kuvendit në mbledhjen e radhës do të diskutojë që çështjen e Gjykatës Speciale ta vendosë në rend dite për mbledhjen e radhës së Kuvendit.
Sekretari i Kuvendit të Kosovës, Ismet Krasniqi, ka thënë të dielën për “Zërin” se Kryesia e Kuvendit nuk do të mblidhet gjatë kësaj jave. “Kryesia e Kuvendit nuk ka mbledhje gjatë kësaj jave, që i bie se nëse Kryesia nuk ka mbledhje, as Kuvendi nuk ka seancë gjatë kësaj jave”, ka thënë Krasniqi.
E kontaktuar nga gazeta, anëtarja e Kryesisë së Kuvendit, Donika Kadaj-Bujupi, nga radhët e Aleancës për Ardhmërinë e Kosovës, ka thënë se rasti i Gjykatës Speciale po mbahet në fshehtësi të plotë. “Rasti i Gjykatës Speciale është duke u mbajtur në fshehtësi të plotë nga ana e Qeverisë sa i përket Projektligjit në fjalë dhe nuk ka fare transparencë në raport me Kuvendin apo deputetët”, ka thënë deputetja Kada Bujupi.
Deputetët e as Kryesia e Kuvendit, sipas saj, nuk e dinë se kur do të sillet Projektligji për diskutim e as hapësira që do t’i jepet atij. “Kjo Qeveri, e bindur që Gjykata Speciale është aq e dëmshme, po përpiqet që ta mbajë larg opinionin dhe po do ta sjellë në Kuvend për ta kontrabanduar sa më shpejt dhe atë pa mundësi debati dhe amandamentimi”, ka thënë më tutje ajo.
Partia që e përfaqëson Kadaj-Bujupi, Aleanca për Ardhmërinë e Kosovës, “Nisma”, si dhe Lëvizja “Vetëvendosje” kanë paralajmëruar se nuk do ta votojnë Projektligjin për Themelimin e Gjykatës Speciale. Ndërkohë, nevojiten dy të tretat e votave të deputetëve të Kuvendit të Kosovës apo 80 sosh për të kaluar një ligj i tillë.
Lidhja Demokratike e Kosovës, Partia Demokratike e Kosovës dhe Lista Serbe, si bashkëdrejtuese të koalicionit qeverisës, i kanë këto vota, por disa deputetë nga radhët e PDK-së kanë paralajmëruar se nuk do t’i thonë “Po” një Gjykate të tillë.
Ndryshe, për Gjykatën Speciale në Komisionin për Legjislacion, Mandate, Imunitete, Rregulloren e Kuvendit dhe mbikëqyrjen e Agjencisë Kundër Korrupsionit ka raportuar më 18 shkurt ministri i Drejtësisë, Hajredin Kuçi. Ky i fundit ka prezantuar një dokument të Komisionit Evropian, ndërsa ka theksuar se një pjesë e Gjykatës Speciale mund të jetë në Holandë, por, sipas tij, ende nuk ka marrëveshje për një gjë të tillë.
Kuçi ka thënë se Qeveria e Kosovës ka qenë e matur që të mos ndërmarrë asnjë veprim që do të cenonte zbardhjen e drejtësisë, por është kujdesur që të ruhet juridiksioni i Kosovës mbi këto dhoma. Paraqitja e Kuçit, në Komisionin përkatës, ka zgjuar reagime të ashpra nga anëtarët e Komisionit, të cilët e kanë kundërshtuar mënyrën fillestare të paraqitjes së Gjykatës Speciale.
Presidenti amerikan, Barack Obama e cilësoi sot masakrën e armenëve gjatë Luftës së Parë Botërore si...
Hetuesit kanë sjellë akuza shtesë kundër pilotes ushtarake të Ukrainës Nadia Savchenko, në atë që...
130 persona janë kthyer dje nga Dyseldorfi në kryeqytetin e Kosovës në Prishtinë.Kosovarët, të cilëve...
Duket si një thirrje e ndërgjegjshme për luftë që Moska i bën mbarë botës – dhe një shenjë e...
Ish-udhëheqësi i Shërbimit Informativ të Shqipërisë, Fatos Klosi ka deklaruar se Hashim Thaçi ishte i arrestuar...
Presidentja e Republikës së Kosovës, Atifete Jahjaga, në kuadër të aktiviteteve për shënimin e Javës...
Vendi i orëve dhe çokollatave është më i lumturi në botë. Indeksi i tretë i përvitshem i World...
Kryeministri i Republikës së Kosovës, Isa Mustafa, emëroi sot Dalibor Jevtiq, në pozitën e Ministrit për...
Institucionet e Kosovës vlerësojnë se është shënuar progres mjaftë i madh në aspektin e konfiskimit të...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn